

OPIS-UL DOSARULUI DE EXAMEN

1. Cererea de înscriere la examen semnată, la care se anexează o declaraţie pe propria răspundere prin care candidatul atestă veridicitatea informaţiilor prezentate în dosar;
2. Fişa de verificare a îndeplinirii standardelor minimale necesare şi obligatorii, a standardelor suplimentare ICF şi dovada depăşirii cu minimum 50% a cel puţin două treimi din pragurile minimale cantitative aferente standardelor minimale stabilite de Academia Română în cazul gradului profesional de cercetare-dezvoltare de CS III, respectiv de ordinul ministrului nr. 6129/2016 în cazul gradelor profesionale de CS II și CSI;
3. Copia atestatului de abilitare pentru postul de CSI;
4. Propunerea de dezvoltare a carierei ştiinţifice din punctul de vedere al activităţilor de cercetare ştiinţifică, formată din maximum 5 pagini, în cazul gradelor profesionale de CS II și CSI.
5. Asumarea răspunderii, scrisă de mână de către candidat, în care afirmă că datele din dosar  se  referă la propriile activități și realizări, în caz contrar candidatul suportând consecințele declarațiilor în fals, în conformitate cu legislația în vigoare (conform model);
6. Declaraţia pe propria răspundere în care se menţionează că, în ultimii 3 ani anteriori înscrierii la examenul de promovare, candidatul nu a fost sancţionat pentru săvârşirea unei abateri grave de la buna conduită în activitatea CDI prevăzute la art. 52 alin. (8) din Legea nr. 183/2024, completată şi semnată de către candidat;
7. Declaraţia de consimţământ pentru prelucrarea datelor cu caracter personal, conform Regulamentului (UE) 2016/679, semnată;
8. Curriculum vitae al candidatului - model Europass, cu datele de contact, datat şi semnat de candidat;
9. Actele doveditoare ale studiilor - copia diplomei de licenţă sau echivalentă/masterat/doctorat, după caz, conformă cu originalul. În situaţia în care candidatul declarat câştigător nu deţine o diplomă eliberată de o instituţie de învăţământ superior din România, acesta trebuie să depună o copie conformă cu originalul a atestatului de recunoaştere sau de echivalare a acesteia înainte de încadrarea pe post şi semnarea contractului individual de muncă, sub sancţiunea neemiterii actului administrativ de încadrare pe post.
10. Lista premii, semnată - Informaţii despre premii sau alte elemente de recunoaştere a contribuţiilor ştiinţifice ale candidatului;
11. Copia actului de identitate sau orice alt document care atestă identitatea, potrivit legii, după caz, certificată de către candidat conform cu originalul, numele în clar și semnătura;
12. Copie după certificatul de naştere, certificată de către candidat conform cu originalul, numele în clar și semnătura;
13. Copia certificatului de căsătorie sau dovada schimbării numelui, după caz, certificată de către candidat conform cu originalul, numele în clar și semnătura;
14. Certificatul de cazier judiciar;
15. Certificatul medical care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 3 luni anterior derulării examenului;
16. Copie a anunţului privind examenul de promovare, care a fost afişat la sediul instituţiei şi pe site - ul instituţiei organizatoare;
17. Lista publicaţiilor ştiinţifice, lucrărilor, articolelor/studiilor, brevetelor de invenţie selectate, considerate de candidat a fi relevante pentru domeniul postului pentru care candidează, pentru activităţile de cercetare ştiinţifică proprii, proiecte de cercetare-dezvoltare pe bază de contract/grant, altele (inclusiv citările), semnate în original de către candidat; Lista este structurată astfel:
a) lista teza sau tezele de doctorat;
b) lista a cel mult 10 publicaţii ştiinţifice, cele mai relevante (cărţi de autor, articole/studii/capitole, volume editate);
c) lista brevetelor de invenţie şi a altor titluri de proprietate industrială;
d) lista cărţilor de autor şi a volumelor editate şi publicate;
e) lista articolelor/studiilor in extenso, publicate în reviste din fluxul ştiinţific internaţional principal;
f) lista altor lucrări şi contribuţii ştiinţifice  relevante pentru examen;
g) proiecte de cercetare-dezvoltare-inovare pe bază de contract/grant;
h) alte lucrări. 
18. Punctajul activităţii ştiinţifice conform metodologiei de calcul a ICF;
19. Lista completă de lucrări (articole, capitole de carte, cărţi, monografii, etc.), semnată;
20. Lista citări din care sa reiasa numarul de citari fara autocitari, semnată;
21. Lista comunicări/postere susţinute la diferite manifestări, semnată;
22. Lista stagii de cercetare, de voluntariat, semnată;
23. Lista doctoranzi coordonaţi de candidat, semnată;
24. Lista colective de redacție din care face parte candidatul, semnată;
25. Lista contracte/servicii, semnată;
26. Lista convenții interacademice/guvernamentale, semnată;
27. Fişele de evaluare din ultimii trei ani de activitate la locul de muncă;  

MAPA CU LUCRĂRI:
     - la dosarul de examen (în format fizic) se vor prezenta copii ale celor 10 lucrări considerate de candidat ca fiind reprezentative pentru domeniul de activitate;
     - toate lucrările candidatului vor fi prezentate în format electronic (memory stick).








DOSARUL se va depune, atât în format fizic, la sediul institutului (Compartimentul Resurse Umane – Doctorate), cât și în format electronic (fiecare document din dosarul fizic va fi scanat conform opis-ului și salvat pe un memory stick, cu link-urile aferente potrivit anexei nr. 3 la normele metodologice ale Academiei Romane). Fiecare listă va fi semnată de către candidat şi va fi însoţită de documentele doveditoare.




ANEXA 3 la metodologie
IMPORTANT!!
Paşi procedurali pentru realizarea linkurilor la documentele justificative/suport din opis 
A. Copierea iniţială a opisului şi a documentelor pe suport USB 
B. Pentru atribuirea unui link fiecărui document din opis se va proceda astfel:
1. Se selectează textul pe care se doreşte introducerea linkului.
2. În meniul Insert -> faceţi click pe iconiţa Link
/ / \ 
( / \ )
 \___// Link 
[sau apăsaţi simultan tastele Ctrl şi K (Ctrl + K)].
 Figura 1Lex: Iconiţa Link 

3. Din fereastra Insert Hyperlink se selectează cu click documentul căruia se doreşte să i se facă legătură. 
4. Se apasă OK. 
5. După introducerea linkului se verifică legătura apăsând tasta Ctrl şi făcând simultan click (Ctrl + Click). 
După salvarea documentului ca pdf, linkurile ar trebui să fie funcţionale. 
După definitivarea linkurilor se verifică funcţionalitatea acestora.

